C 214/158
EL
Επίσημη Εφημερίδα της Ευρωπαϊκής Ένωσης
16.6.2023
Πέμπτη 19 Ιανουαρίου 2023
ΝΖ.
λαμβάνοντας υπόψη την προστιθέμενη αξία που προσδίδει η γυναικεία εργασία στον τομέα της παραδοσιακής αλιείας·
ΝΗ. λαμβάνοντας υπόψη ότι ο τομέας της αλιείας μικρής κλίμακας βρίσκεται ολοένα και περισσότερο σε ανταγωνισμό με άλλες δραστηριότητες της γαλάζιας οικονομίας, καθώς και με τα συμφέροντα των ανανεώσιμων πηγών ενέργειας που επηρεάζουν πολλές δραστηριότητες σε παράκτιες, παράλιες ή λιμενικές περιοχές και καταλαμβάνουν ενδεχομένως έτσι περιοχές που προηγουμένως χρησιμοποιούνταν σχεδόν αποκλειστικά από την αλιεία μικρής κλίμακας, με αποτέλεσμα τον εκτοπισμό και μιαν «αρπαγή θαλασσών και ακτών».
ΝΘ. λαμβάνοντας υπόψη ότι υπάρχει κίνδυνος οι διεργασίες εξευγενισμού που συμβαίνουν σε πολλές αναπτυσσόμενες παράκτιες περιοχές να καταστήσουν σε ολοένα και μεγαλύτερο βαθμό απαγορευτική από οικονομική άποψη τη διαβίωση των αλιέων μικρής κλίμακας στις παράκτιες περιοχές, να τους διώξουν μακριά από τον τόπο εργασίας τους και να δυσχεράνουν και να δυσκολέψουν ακόμη περισσότερο έτσι τη δραστηριότητά τους· Ξ.
λαμβάνοντας υπόψη ότι η αυξημένη επικέντρωση στη διατήρηση που προωθεί η ΕΕ, όπως για παράδειγμα με την υλοποίηση των θαλάσσιων προστατευόμενων περιοχών (MPA) και των δικτύων MPA, έχει ιδιαίτερο αντίκτυπο στην αλιεία μικρής κλίμακας διότι περιορίζει τις σχετικές δραστηριότητες και την κινητικότητα· λαμβάνοντας υπόψη ότι ο αντίκτυπος σε αυτό το τμήμα σπάνια λαμβάνεται υπόψη κατά τον σχεδιασμό αυτών των πολιτικών, κάτι που γίνεται ακόμη χειρότερο από το γεγονός ότι οι παράγοντες του εν λόγω τμήματος δεν συμμετέχουν επαρκώς σε αυτές τις διαδικασίες (30)·
ΞΑ.
λαμβάνοντας υπόψη ότι ο τομέας της αλιείας γενικά και η αλιεία μικρής κλίμακας ειδικότερα υποεκπροσωπούνται κατά τον καθορισμό των πολιτικών διαχείρισης της αλιείας και των πολιτικών σχετικά με τη χρήση του θαλάσσιου χώρου·
ΞΒ.
λαμβάνοντας υπόψη ότι υπάρχουν διάφοροι τύποι οργανώσεων αλιέων, με διάφορα επίπεδα συμμετοχής, που εκπροσωπούν την αλιεία μικρής κλίμακας: από οργανώσεις παραγωγών (PO), έως ενώσεις αλιέων, ενώσεις και συνεταιρισμούς πλοιοκτητών, μεταξύ άλλων· λαμβάνοντας υπόψη ότι πολλοί μικροί πλοιοκτήτες δεν πρόσκεινται σε καμία οργάνωση· λαμβάνοντας υπόψη ότι οι επαγγελματίες του κλάδου της αλιείας εκπροσωπούνται από συνδικαλιστικές οργανώσεις του τομέα της αλιείας· λαμβάνοντας υπόψη ότι θα πρέπει να αποφασίζει μόνος του ο κλάδος σχετικά με το πώς θα οργανωθεί ο ίδιος·
ΞΓ.
λαμβάνοντας υπόψη ότι η βάσει κριτηρίων ανάλυση των σχετικών δεδομένων είναι ανεπαρκής, γεγονός που καθιστά δύσκολη την πρόσβαση σε λεπτομερή πληροφόρηση, ιδίως όσον αφορά την αλιεία μικρής κλίμακας, και δυσχεραίνει την ανάλυση, ιδίως όσον αφορά την ταξινόμηση, μεταξύ άλλων, ανά επιχείρηση, πλοιοκτήτη, επαγγελματίες του τομέα της αλιείας, σκάφη και εξοπλισμούς, συνθήκες εργασίας, ηλικία και φύλο·
Ενίσχυση της αλιείας μικρής κλίμακας κατά μήκος της αλυσίδας αξίας, προώθηση υψηλότερων εισοδημάτων από την αλιείας και παροχή ευκαιριών διαφοροποίησης του εισοδήματος 1. συντάσσεται με την άποψη ότι το μέλλον της μικρής κλίμακας, της παράκτιας και της παραδοσιακής αλιείας εξαρτάται όχι μόνο από μακροπρόθεσμα και βιώσιμα μέτρα, αλλά και από άμεσα, ουσιαστικά και αποτελεσματικά μέτρα για την αύξηση των περιθωρίων κέρδους των αλιέων, μεταξύ άλλων μέσω υψηλότερων κατανομών ποσοστώσεων σύμφωνα με τις επιστημονικές γνωμοδοτήσεις· θεωρεί αναγκαίο να ενισχυθούν οι οργανωτικές και εμπορικές ικανότητες του τομέα και η ελκυστικότητα του επαγγέλματος, να παρασχεθεί κατάρτιση και στοχευμένη στήριξη στους νέους και να βελτιωθούν οι συνθήκες λειτουργίας, ιδίως όσον αφορά την ένταξη των γυναικών στα πλοία και στον τομέα γενικότερα, και να ενισχυθεί η θέση του στην αλυσίδα εφοδιασμού· ζητεί, συνεπώς, από την Επιτροπή, σε στενή συνεργασία με τα κράτη μέλη, να θεσπίσει και να εφαρμόσει μηχανισμούς στήριξης, στο πλαίσιο του ΕΤΘΑΥ, για τη μικρής κλίμακας, τη βιοτεχνική και την παράκτια αλιεία, που θα καθιστούν δυνατή την αντιμετώπιση των ειδικών προβλημάτων σε αυτό το τμήμα του τομέα· 2. πιστεύει ότι το μέλλον της αλιείας μικρής κλίμακας επιβάλλει να αναγνωριστεί ο ιδιαίτερος χαρακτήρας της στο πλαίσιο της ΚΑΠ και να προσαρμοστούν τα υφιστάμενα μέσα προκειμένου να καλύψουν τις ανάγκες αυτού του τομέα· 3. τονίζει την ανάγκη για έναν κοινό, ευρύτερο και καταλληλότερο ορισμό της μικρής κλίμακας, παραδοσιακής και παράκτιας αλιείας· τονίζει ότι ένας τέτοιος ορισμός θα πρέπει να είναι ρεαλιστικός, μετρήσιμος και σαφής· τονίζει επίσης ότι ο ορισμός θα πρέπει να προκύψει μετά από δέουσα αξιολόγηση, λαμβάνοντας υπόψη τα χαρακτηριστικά και τα κριτήρια του κομματιού της αλιείας μικρής κλίμακας πέραν του μήκους των σκαφών, προκειμένου να ευθυγραμμιστεί ο ορισμός της ΕΕ για την αλιεία μικρής κλίμακας με την πραγματικότητα που ζει το κομμάτι αυτό, όπως συμβαίνει ήδη με τους υφιστάμενους ορισμούς που περιλαμβάνονται σε ορισμένες διεθνείς συμβάσεις, όπως είναι η Διεθνής Επιτροπή για τη Διατήρηση των Θυννοειδών του Ατλαντικού (ICCAT) ή η Γενική Επιτροπή Αλιείας για τη Μεσόγειο (ΓΕΑΜ)·
(30)
Βλ.
Small-Scale Fisheries in Europe: Status, Resilience and Governance («Αλιεία Μικρής Κλίμακας στην Ευρώπη: κατάσταση, ανθεκτικότητα και διακυβέρνηση»), σ.
8.